recursal/SuperWikiNEXT-32B huggingface dataset:
**Շվեյցարիայի գիտական կենտրոն Technorama** (հայերեն՝ Տեխնորամա) (երբեմն պարզապես *Technorama*), Շվեյցարիայի Վինտերտուր քաղաքի միակ գիտական կենտրոնը։ 6500 մետր խորանարդ տարածք ունեցող ցուցահանդեսին կան 500 փորձարարական կենտրոններ, որոնց օգնությամբ կարելի է ինքնուրույն և հեշտ անել և տեսնել այս կամ այն ֆիզիկական երևույթները։

Շվեյցարիայի գիտական կենտրոն Technorama-ն ղեկավարում է Technorama հիմնադրամը, աջակցելով ուրիշ ընկերությունների և ինստիտուտների հետ։

Նկարագրություն
--------------

Թանգարանի ցուցասրահներից մեկըԹանգարանի ցուցասրահներից մեկը
Տեխնորաման առաջին հերթին համարվում է ցուցահանդես, բաժանված մի քանի բաժինների (օրինակ ձգողականության բաժնի)։ Դրան հասնելու համար, ֆիզիկայի, կենսաբանության և քիմիայի վեց լաբորատորիաներ անցկացրել են սեմինարներ։ Ամեն օր ցուցադրվում են էլեկտրականության և գազերի օգտագործման հետևանքները։ Կան հատուկ ցուցահանդեսներ, որոնցից առանձին էքսպոնատները ինտեգրվում են էքսպոզիաների համար։

Technorama-ն օգտագործվում է նաև որպես արտադասարանական խոշորագույն ուսումնական հաստատություն դպրոցների կանոնավոր պարապմունքների համար։ 2012 թվականին Technorama-ի այցելուների քանակը հասել է մինչև 270 000 մարդու, որը համարվում է երրորդ լավագույն արդյունքը գիտական կենտրոնի ավելի քան 30 տարվա պատմությունում։

Պատմություն
-----------

TechnoramaTechnorama
1947 թվականին հիմնադրվել է Շվեյցարիայի Տեխնիկական թանգարանի զարգացման և առաջխաղացման ասոցիացիան։ 1969 թվականին Շվեյցարական Technorama հիմնադրամը որոշել է ներկայացնել ցուցահանդեսի տեսքով էքսպոզիցիա, որի նպատակն էր ցուցադրել գիտության և տեխնիկայի վերաբերող աշխույժ շոու։ Այս ցուցահանդեսը որպես սովորական ցուցադրություն ցուցադրվել է 1982 թվականին։ 1990 թվականին ցուցահանդեսը սկսել են վերափոխել այնպիսի էքսպոզիցիայի, որտեղ կարելի է ինքնուրույն անցկացնել փորձեր։ Կոնվերսիան ավարտվել է 2000 թվականին։

Տեխնորաման համարվում է հետաքրքրական գիտությունների էտալոնային կենտրոններից մեկը, որի մասնագետները ակտիվորեն համագործակցում են ամբողջ աշխարհի էքսպլորատորիումաերի հետ։ 2018 թվականին Լախտա կենտրոնում (Սանկտ-Պետերբուրգ, Ռուսաստան) ծրագրավորվում է «Գիտության աշխարհ» կենտրոնի բացումը, որտեղ օգտագործվելու է նաև Տեխնորամայի փորձը։

Պատկերասրահ
-----------

* Թանգարանի ցուցասրահները և ցուցանմուշները
* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. 1 2 3  Swiss GLAM Inventory, 16 September 2016 — 2016.
2. ↑  † Remo Besio — 2016.
3. ↑  name="technorama-überuns">«Über uns» (German)։ Official website։ Վերցված է 2014-12-17
4. ↑  Jigme Garne, Elisabetta Antonelli (2014-11-20)։ «Technorama vermehrt auf Sponsoring angewiesen» (German)։ Der Landbote։ Վերցված է 2014-12-17

Գրականություն
-------------

* Hans-Erhard Lessing: *Naturschön - Phänomene im Technorama*. Verlag Huber, Frauenfeld 2006, ISBN 978-3-7193-1388-3.

Արտաքին հղումներ
----------------

* Պատմություն և կարճ տեղեկություններ

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 2087758-4 · ISNI: 0000000121128909 · LCCN: n85206045 · SUDOC: 14977351X · VIAF: 157781846 · WorldCat VIAF: 157781846 |

 |
**«Пьяное солнце»**, ուկրաինացի երգիչ Alekseev-ի երգը, որ կատարվում է 2015 թվականից և 2015-ի վերջին շաբաթվանից երեք շաբաթ շարունակ գլխավորել է iTunes-ի ռուսական չարթը։

Հիթը հայտնվել աշխարհի ամենաշատ փնտրվող երգերի «Тор-100»-ում շաբաթվա կտրվածքով՝ ստանալով 52-րդ հորիզոնականը։ Այդկերպ, «Пьяное солнце»-ն դարձել է առաջին ռուսալեզու երգը, որը հայտնվել է Shazam համաշխարհային չարթում։

Նկարագրություն
--------------

Երգի հեղինակները երգահան Ռուսլան Կվինտան և բանաստեղծ Վիտալի Կուրովսկին են։ Իր՝ Ռուսլանի խոստովանմամբ՝ երաժշտությունը նա երազում տեսել է իր սիրած աղջկա ծննդյան օրը և նա, արթնանալով առավոտյան 5-ին, ձայնագրել է այն։ Հաջորդ օրը Կվինտան զանգահարել է իր մշտական համահեղինակին՝ Վիտալի Կուրովսկուն, և նա մի քանի ժամում ստեղծել է երգի բառերը։

Սինգլի թողարկումը կայացել է 2015 թվականի սեպտեմբերի 13-ին։

2015 թվականի հոկտեմբերի վերջին Ալան Բադոևը երգի հիման վրա տեսահոլովակ նկարահանեց (ավելի քան 7,8 մլն դիտում Յութուբում 2016 թվականի մարտի դրությամբ)։ Նշանակալի է, որ Բադոևը տեսահոլովակը նկարահանել է լիովին անվճար, իսկ ինքը՝ երգիչը, նկարահանումների ժամանակ փրկվել է մահից։

Ծանոթագրություններ
------------------

1. ↑  «Официальные чарты российского iTunes за 52-ю неделю (21-27 декабря) 2015»։ 2015 թ․ դեկտեմբերի 31։ Վերցված է 2016 թ․ մարտի 1
2. ↑  «Бадоев отказался от гонорара, снимая клип для Алексеева»։ 2015 թ․ հոկտեմբերի 30։ Վերցված է 2016 թ․ մարտի 3
**Աջարիայի արվեստների պետական թանգարան** (վրաց.՝ აჭარის ხელოვნების სახელმწიფო მუზეუმი), արվեստների թանգարան, որը գտնվում է Վրաստանի Բաթում քաղաքում (Զ․ Գորգիլաձե 8 հասցեում)։

Թանգարանի տարածքը կազմում է 1716 մ², իսկ հիմնական ցուցասրահը՝ 423 մ²։ Ժամանակավոր ցուցադրությունների սրահի մակերեսը կազմում է 383 մ², իսկ պահեստային հատվածը՝ 65 մ²։

Պատմություն
-----------

Թանգարանը հիմնադրվել է 1998 թվականին։ Տեղակայվել է 1949 թվականին ստալինյան ոճով կառուցված շենքում։ Վերջինս կառուցվել է ճարտարապետ Կախա Ջավախիշվիլիի և քանդակագործ Թամար Աբակելիայի նախագծով։ Մինչ 1998 թվականը շենքում տեղակայված է եղել 1917 թվականի Հոկտեմբերյան հեղափոխությանը նվիրված թանգարան։

Թանգարանի հավաքածուում առկա են վրաց և արտասահմանյան նկարիչների ու քանդակագործների կտավներ և քանդակներ, այդ թվում Նիկո Փիրոսմանիի, Դավիթ Կակաբաձեի, Լադո Գուդիաշվիլիի, Էլենե Ախվլեդիանիի, Ստեփան Բակալովիչի, Ռուսուդան Փեթվիաշվիլիի, Ա․ Զոմերի, Իրակլի Օչիաուրիի, Ն․ Իգնատովի, Ա․ Զանկովսկիի, Մերաբ Բերձենիշվիլիի, Զուրաբ Նիջարաձեի, Անզոր Նիժարաձեի, Գիա Բուգաձեի աշխատանքները։

Թանգարանում առկա է վրացական քանդակագործության, կերամիկայի, փորագրության և դեկորատիվ կտորների մշտական ցուցադրություն։ Կազմակերպվում են նաև ժամանակավոր ցուցադրություններ։ Թանգարանում գործում են երեխաների կիրակնօրյա գեղարվեստական ստուդիա և գրադարան։

Ծանոթագրություններ
------------------

1. ↑  «Adjara Art Museum» (անգլերեն)։ Georgian Meseums։ Վերցված է 2018-11-16
**Redshift**, ծրագրիր, որը նախատեսված է համակարգչի էկրանի գունային ջերմաստճանը կարգավորելու համար։ Ծրագիրը անվճար է և ստեղծված է աչքերի վրա ազդող ճնշումը նվազեցնելու համար։

Redshift փոփոխում է էկրանի գունային ջերմաստճանը կախված օրվա ժամանակից։ Գիշերային ժամանակ գունային ջերմաստճանը ցածր է՝ 3000–4000 K, իսկ արդեն ցերեկային ժամերին 5500–6500 K։

Հնարավորություններ
------------------

Redshift սկզբնական տարբերակը նախատեսված է Լինուքս օպերացիոն համակարգի համար։

Redshift-ը կարելի է օգտագործել, ինչպես մեկ ջերմաստճանի և պայծառության սահմանման համար, կամ կարելի այն օգտագործել անընդհատ փոփոխվող ռեժիմների համար։ Պայծառությունը և ջերմաստճանը սահմանվում է օգտատիրոջ կողմից։

Ակնարկներ
---------

Redshift-ի օգտատերերի մեծ մասը Linux-ի օգտատերեր են, ովքեր նշում են, որ Redshift-ը ունի նույն ինտերֆեյսը և տեղադրման սկզբմունքը, ինչ f.lux-ը։

Ubuntu MATE-ն նախատեսում է տեղադրել Redshift 17․10 տարբերակի հիմնական ծրագրերի սարքում։

Տես նաև
-------

* F.lux

Ծանոթագրություններ
------------------

1. ↑  Github release 1.9
2. ↑  Gordon Whitson։ «RedShift Makes Your Screen Easier on the Eyes at Night»։ LifeHacker։ Վերցված է ապրիլի 20, 2020
3. ↑  Popov Dmitri։ «Improve Your Night Sleep with Redshift and F.lux»։ Linux Magazine։ Վերցված է ապրիլի 20, 2020
4. ↑  Pot Justin։ «Redshift Keeps Your Eyes Sharp & Helps You Sleep [Linux]»։ MakeUseOf։ Վերցված է ապրիլի 20, 2020
5. ↑  Wimpress Martin (2017-07-28)։ «Ubuntu MATE 17.10 Alpha 2»։ *Ubuntu MATE* (անգլերեն)։ Վերցված է 2017-08-08

Արտաքին հղումներ
----------------

* Project website
Ազատան գյուղի ՝ Սուրբ Մարիամ Աստվածածին Հայ Կաթողիկե եկեղեցի 

**Սուրբ Աստվածածին կաթոլիկ եկեղեցի**, Հայ կաթողիկե եկեղեցի, գտնվում է Հայաստանի Շիրակի մարզի Ազատան գյուղում, կառուցվել է 19-րդ դարում։

**Ազատանի հայ Կաթողիկե եկեղեցին իր ժամանակների եզակի կառույցներից է,որը մի քանի դար շարունակ հավատացիալներին պահել և պահպանել է իր շուրջը։Այս վանքը կառուցվել է ժողովրդավարական հավատքի հիման վրա ։Վանքի շառավիղը եղել և մնում է ժողովրդի մեջ հավատք տոգորելու և փրկելու գործը ։**

Ազատան գյուղի արևմտյան մասում գտնվող Սուրբ Աստվածածին կաթոլիկ եկեղեցին ի սկզբանե եղել է փայտաշեն կառույց, որը կառուցվել է 1830-ական թվականներին, քահանա Տեր Գրիգորի նախաձեռնությամբ։ Որից հետո 1845 թվականին սկսվել է քարաշեն եկեղեցու կառուցումը, որը ավարտվել է 1852 թվականին։

Եկեղեցին միանավ բազիլիկ տիպի կառույց է։ Եկեղեցուն կից կա զանգակատուն։ Ազատան գյուղի Սուրբ Ստեփանոս և Սուրբ Աստվածածին կաթոլիկ եկեղեցիները գրեթե նույն ոճի մեջ են կառուցված։

1890-ական թվականներին եկեղեցին վերակառուցվում է երկրաշարժի փլուզումից հետո։

Խորհրդային անաստվածության տարիներ եկեղեցին փակվել է և վերածվել է պահեստի։

Արդեն իսկ հետհրդային շրջանում եկեղեցին վերանորոգվում է և 1998 թվականին հունուարի 6-ին եկեղեցին իր դռներն է բացում։
Ազատանի այս եկեղեցին իր բազմաընդհա ուր արժեքներով առաջնորդվող քրիստոնեական կերտում է։Կաթողիկե վանքը ունի իր տոները և ավանդույթները։

*Խորհրդային աստվածմերժության տարիներին ,հայ ժողովրդին տոգորված և դաջված էր աստվածային կարգից անցումը անաստվածային կարգի հաստատման ,վերազինում էր ժողովրդին աթեիզմին հակվելու,տալով որ բարոյագիտական և համազգային չարախինդ նպատակներ։Հայ եկեղեցին Խորհրդային տարիներից հետո նորից վերականգնեց իր դիրքերը Հայոց աշխարհում ։*

Ազատանի հայ Կաթողիկե եկեղեցու Հոգևոր-կրթական կյանքը
---------------------------------------------------

Դեռևս Խորհրդային միության փլուզումից հետո Ազատանի Հայ Կաթողիկե Եկեղեցին սկսել էր կրթական գործը ։

Այս պահին եկեղեցին ակտիվ է թե՛ երիտասարդական թե՛ կրթական ուղիներում ։Երիտասարդական և նորարարական զարգացման տիպի կազմակերպությունների հետ ։ Եկեղեցուն հարևան գործում է Կիրակնօրյա դպրոցը ։Կիրակնօրյա դպրոցը լայն հնարավորություն է երեխաների համար թե սովորել ու և թե՛ իրենց հմտությունները զարգացնելու համար։

Ծանոթագրություններ
------------------

1. ↑  «ԱԶԱՏԱՆ»։ *Պատմամշակութային արգելոց-թանգարանների և պատմական միջավայրի պահպանության ծառայության* (am-AM)։ Վերցված է 2021 թ․ օգոստոսի 16
2. ↑  «Հայացք՝ Ազատանի Սբ. Աստվածածին եկեղեցուն» (անգլերեն)։ Վերցված է 2021 թ․ օգոստոսի 16
**Ագուա դե Վալենսիա** (բառացիորեն *Валенсийская вода*), կոկտեյլ, որը պատրաստվում է կավայի կամ շամպայնի, նարնջի հյութի, օղու և ջինի հիման վրա։ Ընդհանուր առմամբ, այն մատուցում են տարբեր չափերի սափորներով և խմում կոկտեյլների լայն բաժակներից։

Պատմություն
-----------

Այն առաջին անգամ պատրաստել է Կոնստանտե Ժիլը 1959 թվականին Իսպանիայի Վալենսիա քաղաքի Մադրիդ դե Վալենսիա բարում։ Գրող Մարիա Անխելես Արասոն իր «Գիշերային Վալենսիա» գրքում նշել է, որ այդ ժամանակ բար հաճախ այցելում էին բասկ ճանապարհորդների մի խումբ, ովքեր պատվիրում էին Ագուա Դե Բիլբաո (ջուր Բիլբաոյից)՝ այդպես անվանելով բարի լավագույն կավան։ Երբ նրանք հոգնել էին միշտ նույնը պատվիրելուց, խնդրեցին սեփականատիրոջը իրենց նոր բան առաջարկել,  նա  խորհուրդ տվեց փորձել Ագուա դե Վալենսիա ըմպելիքը։ Նրանք համաձայնեցին համտեսել այն, ինչ արեց Ժիլը, և նրանց դուր եկավ, նրանք շարունակեցին խմել այն հետագա այցերի ընթացքում։

Տասը տարվա ընթացքում Այս ըմպելիքը հայտնի էր միայն հաճախորդների փոքր խմբի համար, և միայն 1970-ականներին այն սկսեց տարածվել Վալենսիայում։ Այդ ժամանակից ի վեր այն դարձել է շատ սիրված ըմպելիք։

Կոնստանտե Ժիլը 2000 թվականին հեռացավ բարից և նվիրվեց նկարչությանը՝ պատկերելով «հասարակական միջոցառումներ սրճարանում»։ Ժիլը մահել է սրտի կաթվածից 2009 թվականի հունիսի 7-ին Իսպանիայի Վալենսիա քաղաքում։

Ծանոթագրություններ
------------------

1. ↑  Constante Gil, creator of the cocktail
2. ↑  «Adiós al autor del agua de Valencia»։ *Las Provincias* (Spanish)։ 2009 թ․ հունիսի 7։ Արխիվացված է օրիգինալից 2009 թ․ հունիսի 10-ին։ Վերցված է 2009 թ․ հունիսի 9
**Առագաստ ժայռ**  (ռուս.՝ Скала́ Па́рус), բնության հուշարձան Կրասնոդարի երկրամասում։ Գտնվում է Սև ծովի ափին, Գելենջիկ քաղաքից 17 կմ հարավ-արևելք, Պրասկովեևկա գյուղից (ծովի ափից մոտ 500 մետր) և Ջանխոտ խուտորից (4,5 կմ) ոչ հեռու։

Նկարագրություն
--------------

Առագաստ ժայռը ծովափին ուղղահայաց կանգնած մի ավազաքար է՝ առանձնացած հիմնական ժայռային զանգվածից։ Ժայռը նման է քառանկյուն առագաստի, որտեղից էլ գալիս է նրա անունը։ Ժայռի հաստությունը մեկ մետրից ավելի է, բարձրությունը՝ 25 մետրից, երկարությունը՝ 20-ից ավելի (տարբեր աղբյուրներում նշվում է 30 մետր բարձրության և 25 մետր երկարության մասին), մինչդեռ ժայռն ավելի քան երեք քառորդով ուղղահայաց ափին է։

2,5 մետր բարձրության վրա անցք կա, որի ծագումն անհասկանալի է։ Շատ ուղեցույցներում նշվում է, որ այն Կովկասյան պատերազմի ընթացքում բացվել է լեռնային հրետանու հրաձիգների կողմից։ Սակայն ծագման այս տարբերակը կասկածելի է. Սև ծովի ափը ուսումնասիրած Սեմյոն Վասյուկովը 1903 թվականին ժայռն ուսումնասիրելուց հետո գրել է, որ «ավազաքարի վրա կրակել են զրահակիր նավաստիները, արձակել են 4 հրթիռ, բայց պատը մնացել է անսասան, չնայած ռումբերի հետքերը տեսանելի են... »:

Ժայռի նույն մակարդակի վրա կա ևս մեկ փոս, որը տեսնելու համար պետք է գնալ Ջանխոտ գյուղ։

Ափի կողմից ժայռի վերջում կա ոչ բարձր դժվարության ժայռամագլցման երթուղի, որը (2015 թվականի օգոստոսի դրությամբ) հնացած է, երբեմն փխրուն, կեռիկները վատ են բռնվում, խորհուրդ չի տրվում այն անցնել։

Ծագում
------

Այս եզակի ձևավորման առաջացման պատճառը ծովի դեպի հողային հատված անցումն է, էրոզիան։

Ներկա կարգավիճակ
----------------

Բնության հուշարձանի կարգավիճակ ստացել է 1971 թվականի նոյեմբերի 24-ին Գելենջիկ քաղաքի վարչակազմի կողմից, խնամքն ու պահպանությունը հանձնարարված է Դիվնոմորսկոեի գյուղխորհրդին։

Պատկերասրահ
-----------

* «Առագաստ» ժայռ
* Ժայռի տեսքը Պրասկովեևկա գյուղիցԺայռի տեսքը Պրասկովեևկա գյուղից
* 
* Ժայռի տեսքն ափամերձ լանջիցԺայռի տեսքն ափամերձ լանջից
* Ժայռի տեսքը Սև ծովիցԺայռի տեսքը Սև ծովից
* «Առագաստ» ժայռ տանող դժվարին ճանապարհ«Առագաստ» ժայռ տանող դժվարին ճանապարհ

Ծանոթագրություններ
------------------

1. ↑  «Скала Парус | ООПТ России»։ *oopt.aari.ru*։ Վերցված է 2020 թ․ հուլիսի 18

Արտաքին հղումներ
----------------

* Скала Парус
**Samsung Galaxy A9** *(SM-A920)*, Սամսունգ ընկերության կողմից արտադրված A դասի 9-րդ սերնդի սմարթֆոն։ Պաշտոնապես թողարկվել է 2018 թվականի նոյեմբերին։ Աշխարհում առաջին չորս տեսախցիկ ունեցող մեկ մոդուլային սմարթֆոնն է։ Սմարթֆոնը թողարկվել է Galaxy A7 (2018) սմարթֆոնի հետ համատեղ։ Այն ունի արագ լիցքավորման հնարավորություն և առաջինն է Սամսունգ ընկերության կողմից թողարկված սմարթֆոնների մեջ, որն ունի հինգ տեսախցիկ (ներառյալ դիմայինը)։ Սմարթֆոնի տարբերվող հատկանիշներից է նաև Սամսունգի սմորթֆոններին չբնորոշ դիզայնը, այն, որ ձայնի կարգավորման կոճակները տեղադրված են հեռախոսի աջ կողմում՝ սնուցման կոճակի վերևում։ Սմարթֆոնն առկա է երեք՝ սև խավիար, լիմոնադ կապույտ, մաստակ վարդագույն գույներով։

Տեխնիկական տվյալներ
-------------------

Սմարթֆոնն աշխատում է Snapdragon 660 պրոցեսորով, Adreno 512 գրաֆիկական պրոցեսորով։ Բազային տարբերակն աշխատում է Անդրոիդի 8 Oreo տարբերակով, օպերատիվ հիշողությունը կազմում է 6/8 Գբ, հիմնական հիշողությունը 128 Գբ, ունի SD քարտի հնարավորություն մինչև 512 Գբ հիշողություն։ Էկրանը պատրաստված է Super AMOLED տեխնոլոգիայով, չափը 6․3 դյույմ է, որից ցուցադրող մասը կազմում է մոտավորապես 80.5 տոկոսը՝ 1080 x 2220 թույլտվությամբ։ Սմարթֆոնում առկա է նաև Samsung Pay վճարային համակարգը և Always One Display ֆունկցիան։ Ուժակուտակիչի հզորությունը 3800 միլիամպեր է, որը պատրաստված է Li-Ion տեխնոլոգիայով, ունի արագ լիցքավորման հնարավորություն։

### Տեսախցիկ

Առաջին սմարթֆոնն է, որն ունի չորս հիմնական տեսախցիկ։ Տեսախցիկներից յուրաքանչյուրը պատրաստված է հատուկ ֆունկցայի համար և մեկը որպես հիմնական տեսախցիկ։ Հիմնականը 24 մեգապիքսել հզորությամբ է՝ 1.7 լուսաուժով, հաջորդը 8 մեգապիքսել՝ նախատեսված ուլտրա անկյունով նկար նկարելու համար, 10 մեգապիքսել՝ նախատեսված 2x օպտիկալ խոշարացման համար և վերջինը 5 մեգապիքսել՝ նախատեսված *կենդանի ֆոկուս* ռեժիմի համար։ Դիմային տեսախցիկի հզորությունը 24 մեգապիքսել է՝ 1080p@30fps վիդեոնկարահանման հնարավորությամբ։ Ունի նաև դեմքի ճանաչման հնարավորություն։ Հիմնական տեսախցիկն ունի հնարավորություն՝ նկարելու մինչև 2160p@30fps ձևաչափով տեսանյութ։

Ծանոթագրություններ
------------------

1. ↑
2. ↑
3. ↑
4. ↑  «Samsung Galaxy A9 (2018) - Full phone specifications»։ *www.gsmarena.com* (en-US)։ Վերցված է 2018 թ․ նոյեմբերի 23

Արտաքին հղումներ
----------------

* Պաշտոնական կայք
* Galaxy A9
**Անաստաս Լևի Փիրուզյան** (հունվարի 20, 1963(1963-01-20), Մոսկվա, ԽՍՀՄ), հայ մաշկաբան, բժիշկ։ Բժշկական գիտությունների դոկտոր (2005 թ.), պրոֆեսոր։

Կենսագրություն
--------------

Անաստաս Փիրուզյանը ծնվել է 1963 թվականին Մոսկվայում, Լև և Էլեոնորա Փիրուզյանների ընտանիքում։ 1986 թվականին ավարտել է Մոսկվայի Ն. Ա. Սեմաշկոյի անվան բժշկական ստոմատոլոգիական ինստիտուտի բուժական ֆակուլտետը։ 1991 թվականից եղել է ՌԴ ԲԳԱ կենտրոնական կլինիկական հիվանդանոցի մաշկաուռուցքաբանության և լազերային վիրաբուժության բաժանմունքի բարձրակարգ բժիշկ-մաշկաբան, 2004 թվականից, միաժամանակ՝ դեղաբանության ֆիզքիմիական հիմնախնդիրների տեսության կենտրոնի գլխավոր գիտաշխատող, ՌԴ բժշկական գիտությունների հետդիպլոմային կրթության ակադեմիայի դասախոս։ Վերապատրաստվել է Ավստրիայի, Անգլիայի, Հունգարիայի, Ֆինլանդիայի, ԱՄՆ-ի մասնագիտական կլինիկաներում։

Աշխատանքները վերաբերում են կոսմետոլոգիական միջոցների, դեղանյութերի փորձարարական հետազոտություններին։ Հեղինակ է ուսումնամեթոդական ձեռնարկների։

Մրցանակներ
----------

* Լանցետ մրցանակի դափնեկիր (2014 թ.), արժանացել է «Ոսկե լանցետ» արձանիկի՝ որպես լավագույն մաշկաբան
* Ռուսաստանի պլաստիկ վերականգնողական և էսթետիկ վիրաբույժների միության անդամ

Ծանոթագրություններ
------------------

1. 1 2
2. ↑  Ով ով է. Հայեր. Կենսագրական հանրագիտարան, հատոր երկրորդ, Երևան, 2007։
3. ↑  «ПИРУЗЯН АНАСТАС ЛЕВОНОВИЧ - Медицинский центр косметологической коррекции "ЭКЛАН"»։ *www.mc-eklan.ru* (ru-RU)։ Վերցված է 2018 թ․ սեպտեմբերի 17
4. ↑  «Пирузян Анастас: Врач-дерматолог»։ *mne-pomoglo.ru* (ru-RU)։ Վերցված է 2018 թ․ սեպտեմբերի 17
5. 1 2  Пирузян Анастас Левонович
**Ագրինիոնի հնագիտական թանգարան** (հուն․՝ Αρχαιολογικό Μουσείο Αγρινίου), հնագիտական և պատմագիտական թանգարան Արևմտյան Հունաստանի Ագրինիոն քաղաքում։ Թանգարանը հիմնադրվել է 1960 թվականին։

Ագրինիոնի հնագիտական թանգարանը գտնվում է Ագրինիոնի զբոսայգու հարևանությամբ։ Թանգարանի առանձնահատկությունը այն է, որ այստեղ պահվում են քաղաքից գտնված Հռոմեական դաշարջանի իրեր, կենցաղային պարագաներ և մարդկանց մնացորդներ։

Պատմություն
-----------

Թանգարանը հիմնադրվել է 1960 թվականին Ագրինիոն քաղաքում՝ Պապաստրոտոս եղբայրների հովանավորությամբ։ Թանգարանում պահպանվում է Հունական դիցաբանության սիրո և կանացի գեղեցկության դիցուհի Աֆրոդիտեի արձանը, ինչպես նաև այլ դիցաբանական նշանակության արձաններ։ Կան նաև նմուշներ, որոնք նվիրված են հռոմեական դիցարանի աստվածներին և աստվածային հոգիներին։

Քաղաքում է պահվում նաև մ.թ.ա. 4-րդ դարում թվագրված Հերակլեսի արձանը, որը, ըստ աղբյուրների, բնօրինակ արձանը չէ։ Արձաններ և նմուշներ կան նաև նվիրված Զևսին, Հերային և այլ դիցաբանական կերպարներին։

Ծանոթագրություններ
------------------

1. ↑
2. ↑  «Papastrateio Archaeological Museum of Agrinio - GTP»։ *www.gtp.gr*։ Վերցված է 2015 թ․ դեկտեմբերի 5

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1192282272 · LCCN: no2018159242 · VIAF: 15154381149130292977 · ULAN: 500304459 · WorldCat VIAF: 15154381149130292977 |

 |
**Բաբա դե կամեյլու** (պորտ.՝ Baba de camelo, «ուղտի փսլինք»), պորտուգալական աղանդերային մուս, որը պատրաստվում է խտացրած կաթից և ձվերից՝ վրան նուշ կամ թխվածքաբլիթ լցնելով։

Պատմություն
-----------

Ըստ առասպելի՝ 20-րդ դարի սկզբին մի կնոջ հանկարծակի հյուրեր են այցելում, և նա ստիպված է լինում աղանդեր պատրաստել տանը եղածից։ Արդյունքում նա ստանում է այսպիսի մուս, իսկ անվանումն ընտրում է պարզապես հյուրերի ուշադրությունը գրավելու կամ որպեսզի նրանք չցանկանան չհամտեսել հյուրասիրությունը։

Պատրաստման եղանակ
-----------------

Խտացրած կաթը լցնել տարայի մեջ և լավ տաքացնել միկրոալիքային վառարանում։ Ավելացնել ձվի դեղնուցները մեկ առ մեկ՝ յուրաքանչյուրից հետո լավ հարելով։

Ձվի սպիտակուցները հարել՝ ստանալով պինդ զանգված և զգուշորեն ավելացնել դեղնուցի և կաթի խառնուրդին։ Աղանդերը դնել մեծ ամանի մեջ, շաղ տալ մի քանի շերտ տապակած նուշ և դնել սառնարանը մինչև մատուցելը։

Ծանոթագրություններ
------------------

1. 1 2 3  «Сладости мира: Португалия. Десерты»։ *VELLAMONIK* (ռուսերեն)։ 2020-07-09։ Վերցված է 2022-12-24
2. 1 2  «Baba de Camelo, o Portugal mais doce de sobremesa»։ *Iberismos* (պորտուգալերեն)։ 2017-05-20։ Վերցված է 2022-12-24
3. 1 2  Luís Tomaz Pires։ «Baba-de-camelo, a sobremesa portuguesa que tem o nome mais estranho do mundo»։ *PÚBLICO* (պորտուգալերեն)։ Վերցված է 2022-12-24
**Uniqlo** (ճապ.՝ 株式会社ユニクロ *Kabushiki-gaisha Yunikuro*), ճապոնական ընկերություն, որը նախագծում, արտադրում և վաճառում է ամենօրյա հագուստ։ Սկզբնապես հիմնադրվելով Ճապոնիայում՝ ընկերությունը ընդլայնվել է Ճապոնիայից դուրս 21-րդ դարում և արագ դարձել հագուստի խոշոր բրենդ՝ համեմատելի այնպիսի ընկերությունների հետ, ինչպիսիք են H&M-ը։ *Uniqlo*-ն հասանելի կլինի 2024 թվականին՝ 2400 գնով։

Պատմություն
-----------

*Uniqlo*-ն հիմնադրվել է 1949 թվականին Ուբեում (Յամագուչի)՝ որպես *Fast Retailing* ընկերությունների խմբի մաս։

1984 թվականին Հիրոսիմայում բացվեց հագուստի յուրահատուկ խանութ, որը կոչվում էր *Unique Clothing Warehouse*, որը հետագայում կրճատվեց և դարձավ *Uniqlo*։

*Uniqlo*-ն իր առաջին խանութը բացել է Ճապոնիայից դուրս՝ Լոնդոնում 2001 թվականին, իսկ առաջին խանութը Շանհայում՝ 2002 թվականին։ Առաջին ամերիկյան *Uniqlo*-ն բացվել է Նյու Նյու Յորքում 2005 թվականին։

Ներկայումս *Uniqlo*-ում աշխատում է ավելի քան 30.000 մարդ և գործում է ավելի քան 25 երկրներում։ *Uniqlo*-ի ավելի քան 800 խանութ կա Ճապոնիայում (ավելի քան 100 միայն Տոկիոյում) և ավելի քան 1600 խանութ Ճապոնիայից դուրս։

Լոգոներ
-------

* նախկին Uniqlo լոգոննախկին *Uniqlo* լոգոն
* Uniqlo-ի լոգոն այբուբենով*Uniqlo*-ի լոգոն այբուբենով
* Uniqlo լոգոն ճապոներեն*Uniqlo* լոգոն ճապոներեն

Ծանոթագրություններ
------------------

1. ↑
2. ↑  «Group Outlets»։ *fastretailing.com* (անգլերեն)։ Վերցված է 2023-10-19
3. ↑  «1949-2003 | FAST RETAILING CO. LTD.»։ *fastretailing.com* (անգլերեն)։ Վերցված է 2023-10-23
4. ↑  «Annual Report 2005»։ *fastretailing.com* (անգլերեն)։ Վերցված է 2005-08-31
5. ↑  «UNIQLO Business»։ *fastretailing.com* (անգլերեն)։ Վերցված է 2023-11-02

Արտաքին հղումներ
----------------

* Uniqlo-ի պաշտոնական կայք
**Ազատ Մաթյան** (1942, Թեհրան, Իրան), հայ բանաստեղծ։

Կենսագրություն
--------------

Ծնվել է 1942 թ. Թեհրանում։ Նախնական և միջնակարգ կրթությունը ստացել է Աբադանի հայոց և պետական դպրոցներում։ Ավարտել է Սպահանի համալսարանի հայոց լեզվի և գրականության ճյուղը, Փարիզի արևելյան լեզուների ինստիտուտի հայոց լեզվի բաժինը, զուգընթաց  ուսանելով Սորբոնի համալսարանի համեմատական գրականության ամբիոնում։

1972 թվականին Հրավիրվում է Սպահանի Պետ. Համալսարանում աշխատելու, որպես հայոց լեզվի և գրականության դասախոս, որտեղ աշխատում է շուրջ 40 տարի։

Եղել է` Նոր Ջուղայի Ներկայացուցչական և Պատգամավորական Ժողովների անդամ,

Իրանահայ Ազգային և Մշակութային Միության (ԻԱՄՄ) վարչության նախագահ,

«Հանդես» գրական-գեղարվեստական եռամսյայի խմբագրության անդամ։

2010 թվականներին՝ «Ջուչի» խորագրով փայտյա քանդակների ցուցահանդես է ունեցել Սպահանի ժամանակակից արվեստի թանգարանում։

2014 թվականի հունիսից հաստատվել է ԱՄՆ - ում։

Ազատ Մաթյանը «Վտարանդին», «Ուխտավորներ», և «Այնուամենայնիվ» գործերի մեջ, փորձել է պատմել իր հոգու պատմությունը։

Ընտանիք
-------

1973 թվականին ամուսնացել է Արաքս Խուդավերդյանի հետ։ Ունի մեկ զավակ։

Պարգևներ
--------

* Ազատ Մաթյանը պարգևատրվել է Հայաստանի Հանրապետության մշակույթի նախարարության ոսկե շքանշանով (2001) և մրցանակակիրն է Սբ. Էջմիածնի և Հայաստանի գրողների միության «Կանթեղ» թարգմանական մրցանակի։

Երկեր
-----

### Բանաստեղծություններ

* Անապատի ծաղիկներ, 1981
* Չընդհատվող եղանակ, 1995
* Աշխարհի գերբը, 2012

### Թարգմանություններ

* Օմար Խայամ, 2007
* Հաֆեզ, 2007
* Մատյան ողբերգության, 1983
* Նոր ժամանակներ, 2009
* Սովորական հրաշք, 2011

### Ուսումնասիրություն

* Ո՞վ է Չարենցը (Ա), 1983
* Ո՞վ է Չարենցը (Բ), 2012
* Վերադարձ դեպի, 2008

Ծանոթագրություններ
------------------

1. ↑  «Իրանում տոնվելու է բանաստեղծ-թարգմանիչ Ազատ Մաթյանի ծննդյան յոթանասունամյակը»։ *Առավոտ - Նորություններ Հայաստանից*։ Վերցված է 2016 թ․ նոյեմբերի 1
2. ↑  «Ազատ Մաթյան ։ Բանաստեղծություններ»։ *Gisher*։ Վերցված է 2016 թ․ նոյեմբերի 1
3. ↑  Ազատ Մաթյան, քանդակներ
4. ↑  Վտարանդին
5. ↑  Ուխտավորներ
6. ↑  Այնուամենայնիվ

}

Արտաքին հղումներ
----------------

* Պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | GND: 139063285 · ISNI: 000000006933347X · VIAF: 95655895 · WorldCat VIAF: 95655895 |

 |
**Ասա ինձ, թե ինչպես սիրել** (թուրքերեն՝ Bana Sevmeyi Anlat), թուրքական հեռուստասերիալ, որի առաջին սերիան ցուցադրվել է 2016 թվականի օգոստոսի 26-ին թուրքական FOX հեռուստաընկերության եթերում։ Հեռուստասերիալի ռեժիսորը Մեսուդե Էրարսլանն է, իսկ պրոդյուսերը՝ Քերեմ Չաթայը։ Հեռուստասերիալի արտադրությամբ զբաղվում է Ay Yapım ընկերությունը։ Հեռուստասերիալը ցուցադրվել է յուրաքանչյուր ուրբաթ ժամը 20:00-ին: Գլխավոր դերերում հանդես են գալիս Կադիր Դողուլուն, Սեդա Բաքանը և Մուստաֆա Ուսթյունդաղը։

Սցենար
------

Ալպերը (Կադիր Դողուլու) հայտնի խոհարար է Ստամբուլում և ունի իր անձնական ռեստորանը Բեյօղլուում։ Ալպերը ամուսնացած է Բերնայի հետ և ունի դուստր Չիչեքը։ Ալպերը և Բերնան մշտապես պայքարում են աղջկա համար, թե ում հետ պետք է վերջինս ապրի։ Բերնան հարաբերությունների մեջ է Օնուրի հետ։

Մի օր Ալպերի եղբայրը՝ Ջիհանը փնտրում է Օնուրին՝ նրանից գումար վերցնելու համար։ Արդյունքում Բերնան և Օնուրը ավտովթարի են ենթարկվում։ Բերնան մահանում է հիվանդանոցի ճանապարհին։

Ալպերը սկսում է հոգ տանել իր աղջկա մասին, բայց նրա եղբայրը խլել էր նրանից ամբողջ գումարը, այդ իսկ պատճառով նա ստիպված է լինում վաճառել իր ռեստորանը և տունը։ Ալպերին օգնության է հասնում Հաշմեթը։ Վերջինս Ալպերին հրավիրում է իր հարսանիքին։

Լեյլան աղջիկ է, ով բնակվում է Գերմանիայում իր հոր, խորթ մոր և խորթ եղբոր հետ։ Նա ամուսնացած է եղել, սակայն բաժանվել են և հիմա խնամում է իր որդուն Ռուզգարին։ Հաշմեթը Լեյլայի հոր տնօրենն է, այդ իսկ պատճառով Լեյլան հաճախ թարգմանություններ է կատարում Հաշմեթի համար։ Հաշմեթը ցանկանում է ամուսնանալ Լեյլայի հետ։ Հարսանիքի օրը նա փախչում է հարսանիքից, քանի որ լսում է, թե ինչպես է Հաշմեթը հրամայում իր մարդկանց՝ սպանելու մեկին։ Լեյլան փախչելով հարսանիքից՝ պատահմամբ նստում է Ալպերի մեքենան, ուստի Ալպերը պարտավորվում է թաքցնել Լեյլային Հաշմեթից։

Ծանոթագրություններ
------------------

1. ↑  «'Bana Sevmeyi Anlat'ın yayın tarihi belli oldu»։ *milliyet.com.tr*։ Վերցված է օգոստոսի 29, 2016

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Vine»**, կարճ տեսանյութերի վիդեոհոսթինգային ծառայություն։ Ստեղծվել է 2012 թվականին և կարճ ժամանակ անց ձեռք բերվել «Թվիթեր» միկրոբլոգային կայքի կողմից։ Հավելվածն օգտատերերին թույլ է տալիս վերբեռնել և տարածել (revine) առավելագույնը 6 վայրկյան տևողությամբ տեսանյութեր։ որոշ վայներ տարածվում են ավտոմատ կերպով՝ հաշվի առնելով դրանց հանրահայտությունը։ Ցանցում տեղ գտնելուց հետո հոլովակները կարելի է զետեղել նաև Ֆեյսբուքում, Թվիթերում և այլ կայքերում։ Ծառայության հավելվածը կարելի է օգտագործել այլ օգտատերերի կողմից թողարկված տեսանյութերը դիտելու, կիսվելու, մեկնաբանություններ թողնելու, անձնական հաղորդագրություններ թողնելու և մի շարք այլ գործառույթներ կատարելու համար։

2016 թվականի հոկտեմբերի 27-ին Թվիթերը հայտարարում է, որ կկարճի տվյալ հավելվածի գործունեությունը, իսկ գոյություն ունեցող վայները կմնան համակարգում և շուտով կարխիվացվեն։

Ծանոթագրություններ
------------------

1. ↑  Ֆոքս Քրիս (հոկտեմբերի 27, 2016)։ «Թվիթերը կացնահարում է Վայն տեսածառայությունը»։ *«BBC News»*։ Վերցված է հոկտեմբերի 30, 2016

Արտաքին հղումներ
----------------

* Պաշտոնական կայք(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |
**Ասոցիոնիզմ**, մեթոդական մոտեցում փիլիսոփայությունում և հոգեբանությունում, կապված այն գաղափարի հետ, որ մտավոր գործընթացները գործում են մի մտավոր վիճակի և իր հաջորդող մտավոր վիճակի հետ զուգորդությամբ։ Գաղափարներ ասոցիոնիզմ կարող է առաջանալ *նմանության* դեպքում (իրերի զուգորդություն, որոնք ունեն միանման հատկություններ և ատրիբուտներ) *մոտ լինելու* դեպքում (իրար մոտ գտնվող իրերի կամ իրադարձությունների, որոնք կատարվում են միառժամանակ զուգորդություն) և *հակադրության* դեպքում (իր հակադիր իրերի զուգորդություն)։ Այս երեք սկզբունքները առաջ են քաշվել Արիստոտելի կողմից։

Պատմություն
-----------

Ասոցիոնիզմի մասին գաղափարները առաջին անգամ առաջադրվել են Պլատոնի և Արիստոտելի կողմից, մտապահման գործընթացների վերլուծության ժամանակ։

Մոտեցման համակարգված օգտագործումը իրականացրել է գերմանացի հոգեբան Գերման Էբինհաուզը ուսումնառության ուսումնասիրության ժամանակ։ Ամերիկացի հոգեբան Էդուարդ Լի Տորնդայքը հետազոտել է զուգորդությունների դասավորման խթանման շարժառիթը։

Ծանոթագրություններ
------------------

1. ↑  Аристотель. De Memoria et Reminiscentia. О сне и бодрствовании.

Արտաքին հղումներ
----------------

* Ճանաչողական գիտության նախապատմությունը Archived 2003-10-04 at the Wayback Machine.
* Հոուարդ Ց. Ուարեն (1921)։ *Ասոցիոնիզմի պատմությունը*։ Charles Scribner's Sons։ Վերցված է 2010 թ․ փետրվարի 10

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական · Մեծ կատալոնական · Universalis |
|  |
| Չափորոշչային վերահսկողություն | Microsoft: 2780663778 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 570)։*  |
***Vladivostok***, Մումիյ Տրոլլ ռոք խմբի անգլալեզու ստուդիական ալբոմ՝ թողարկված 2012 թվականին ԱՄՆ-ում։

Ձայնասկավառակի մասին
--------------------

*Vladivostok*-ի ձայնագրությունը տեղի է ունեցել Լոս Անջելեսում։ Ստուդիայում խմբի երաժիշտներին օգնեցին Մայք Քլինքը, Ջո Չիկարելին և Գրեգ Բրիմսոնը։ Մումիյ Տրոլլ խմբի առաջատար Իլյա Լագուտենկոն մի քանի խոսք ասաց նոր թողարկման մասին. 
«Ես կարծում եմ՝ "Vladivostok"-ը արևմտյան շուկայի համար առաջին լուրջ աշխատանքն է, քանի որ երգերը, որ հնչել են այլ սկավառակներում, սկզբնապես գրվել են ռուսերենով և միայն դրա հետևանքով են թարգմանվել և հարմարեցվել արևմտյան հանրության համար»։ 
Սեպտեմբերի 3-ին Մումիյ Տրոլի անգլալեզու Vladivostok ձայնասկավառակը թողարկվեց Անգլիայում։

Անգլիայում թողարկումը Մումիյ Տրոլլ խմբի համար հատուկ նշանակություն ուներ, քանի որ հենց այնտեղ է 1996 թվականին ձայնագրվել խմբի ամենաառաջին սկավառակը՝ «Морская»-ը։

*Vladivostok* ձայնասկավառակի թողարկումը Անգլիայում աջակցվել է անգլիական շրջագայությամբ։ Առաջին համերգները կայացել են Լոնդոնում և Մանչեսթերում սեպտեմբերի 7-ին և 8-ին։ Անգլիական համերգային շրջագայության շարունակությունը կայացել է նոյեմբերին։ Նոյեմբերին նաև Մումիյ Տրոլը շրջագայել է Գերմանիայի և Շվեյցարիայի քաղաքներով։

Ձայնասկավառակը նաև առաջինների թվում է թողարկվել 3plet նորարական ձևաչափով՝ ios-ի և android-ի համար հատուկ հավելվածի տեսքով։

Ստեղծագործությունների ցանկ
--------------------------

1. Fantastica
2. Love Contraband
3. Hey Tovarish
4. Nothing Promised
5. Not Tomorrow
6. Lucky Bride
7. Lightning
8. Sorry Tiger
9. Vladivostok Vacation
10. Sleep Rock N'roll

Ծանոթագրություններ
------------------

1. ↑  Гальченко Олег (2013 թ․ ապրիլի 1)։ «МУМИЙ ТРОЛЛЬ - "Vladivostok"»։ *Наш НеФормат* (ռուսերեն)։ Վերցված է 2015 թ․ մարտի 29
2. ↑  «На старте: сумеет ли сервис 3plet вернуть моду на музыкальные альбомы»։ Վերցված է 2016 թ․ սեպտեմբերի 1
**Անդրեաս Փիթչման** (գերմ.՝ Andreas Pietschmann, մարտի 22, 1969(1969-03-22), Վյուրցբուրգ, Բավարիա, Գերմանիայի Ֆեդերատիվ Հանրապետություն), գերմանացի դերասան, առավել հայտնի է Նեթֆլիքսի թողարկած «Խավար» հեռուստասերիալում Յոնաս Կանվալդի կամ «անծանոթի» դերով։

Կյանք և կարիերա
---------------

Փիթչմանը խաղացել է ֆուտբոլ «Վյուրցբուրգեր Կիկերս» երիտասարդական բաժնում և համարվել է տաղանդավոր խաղացող։ Ավելի ուշ նա զինվորական ծառայության է անցել Բունդեսվերում, որի ընթացքում զբաղվել է նաև թատերական դերասանությամբ։ Նա հայտնվել է «Die Feuerzangenbowle» բեմադրության մեջ։ Լուրջ ավտովթարից հետո Փիթչմանը որոշել է լրջորեն զբաղվել դերասանությամբ։

1993-1996 թվականներին հաճախել է Բոխում քաղաքի թատերական դպրոցը, այնուհետև չորս տարի աշխատել է Schauspielhaus Bochum դրամատիկական թատրոնում։ Դրանից հետո Փիթչմանը տեղափոխվել է Համբուրգի Thalia թատրոն 2000-2001 թվականների համար, իսկ 2007 թվականին հեռացել է կինոյի և հեռուստատեսության վրա կենտրոնանալու համար։ Բացի այդ, նա գրել է մի քանի աուդիոգրքեր, այդ թվում՝ Կառլոս Ռուիս Սաֆոնի «Քամու ստվերը», Փիթեր Բերենսի «Երազների օրենքը», Սեսիլիա Ահերնի «Շնորհակալություն հիշողությունների համար» և Ջունո Դիասի «Օսկար Վաոյի կարճ հրաշալի կյանքը»։

2017 թվականին Նա գլխավոր դեր է ստացել Նեթֆլիքսի «Խավար» սերիալում՝ մարմնավորելով Յոնաս Կանվալդի կամ «անծանոթի» դերը։

Այդ ժամանակից ի վեր նա աշխատել է ինչպես Բեռլինի Մաքսիմ Գորկու անվան թատրոնում, այնպես էլ տարբեր հեռուստասերիալներում մի քանի երկրորդական դերերով։

Անձնական կյանք
--------------

Փիթչմանն ապրում է Բեռլինում, կնոջ՝ դերասանուհի Ժասմին Տաբատաբայի հետ, և նրանք ունեն երկու երեխա՝ Հելեն Լեյլին (ծնվել է 2009 թվականի հուլիսի 5-ին) և Յոհան Անտոնը (ծնվել է 2013 թվականի օգոստոսի 13-ին)։ Փիթչմանը նաև համարվում է Տաբատաբայի դստեր՝ Անգելինայի խորթ հայրը։

Ծանոթագրություններ
------------------

1. 1 2  Internet Movie Database — 1990.
2. 1 2  Discogs — 2000.
3. 1 2  *Deutsche Nationalbibliothek* Record #124281060 // Gemeinsame Normdatei (գերմ.) — 2012—2016.
4. ↑  «Interview: "Als Schauspieler darf dir nichts peinlich sein"» [As an actor, you can't be embarrassed]։ *Spiegel Online* (գերմաներեն)։ November 20, 2001։ Վերցված է օգոստոսի 30, 2019
5. ↑  «Jasmin Tabatabai - News archive, December 2007»։ *jasmin-tabatabai.com*։ Վերցված է 2019-10-23
6. ↑  «Jasmin Tabatabai - News archive, July 2009»։ *jasmin-tabatabai.com*։ Վերցված է 2019-10-23
7. ↑  «Jasmin Tabatabai wird zum dritten Mal Mama» [Jasmin Tabatabai becomes a mom for the third time]։ *stern.de* (գերմաներեն)։ օգոստոսի 14, 2013։ Վերցված է դեկտեմբերի 13, 2019

Արտաքին հղումներ
----------------

* Պաշտոնական կայք

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · MusicBrainz · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNE: XX5322783 · CONOR: 284975203 · GND: 124281060 · ISNI: 0000000014931616 · LCCN: no2016122971 · NTA: 183882784 · NUKAT: n2014132270 · VIAF: 72322933 · WorldCat VIAF: 72322933 |

 |

 |
**Ազգային անվտանգություն կուսակցություն**, քաղաքական կուսակցություն Հայաստանում։

Պատմություն
-----------

Կուսակցությունը ղեկավարում է Գառնիկ Իսագուլյանը և ԱԺ-ում ներկայացվածություն չունի։ Կուսակցությունը ներկայումս հանդես է գալիս որպես արտախորհրդարանական ուժ։

2013 թվականի Երևանի ավագանու ընտրություններից առաջ կուսակցությունը հայտարարել է, որ չի մասնակցելու և չի պաշտպանելու որևէ այլ կուսակցության։ 2013 թվականի Հայաստանի նախագահական ընտրություններից առաջ կուսակցությունը հայտարարել է, որ կաջակցի նախագահական ընտրությունների հաղթողին՝ ակտիվորեն մասնակցելով անվտանգ, արդար և ապահով Հայաստանի կառուցմանը։

2020-2021 թվականներին Հայաստանում տեղի ունեցած բողոքի ակցիաներից հետո Գառնիկ Իսագուլյանը նախագահ Արմեն Սարգսյանին մեղադրել է «Լուսավոր Հայաստանի» առաջնորդ Էդմոն Մարուքյանին սատարելու մեջ՝ հաջորդ վարչապետը դառնալու համար։

Գործունեություն
---------------

2014 թվականին Շոտլանդիայի անկախության հանրաքվեից առաջ կուսակցությունը նամակ է հղել Շոտլանդիայի ազգային կուսակցությանը՝ մաղթելով հաջողություններ գալիք անկախության հանրաքվեում Շոտլանդիայի ինքնորոշմանը հասնելու գործում։

2016 թվականին Երևանում «Սասնա Ծռեր» համահայկական կուսակցության կողմից ՊՊԾ գնդի գրավումից հետո, Իսագուլյանը կուսակցության անվանել է որպես հանցավոր։

2020 թվականի նոյեմբերի 9-ին կուսակցությունը համատեղ հռչակագիր է ստորագրել Հայրենիքի փրկության շարժման անդամ մյուս կուսակցությունների հետ՝ կոչ անելով վարչապետ Նիկոլ Փաշինյանին հրաժարական տալ Հայաստանում 2020-2021 թվականների ցույցերի ժամանակ։

2020 թվականի դեկտեմբերի 23-ին Գառնիկ Իսագուլյանը ձերբակալվել է վարչապետ Նիկոլ Փաշինյանի դեմ բռնություն գործադրելու հրապարակային կոչեր հնչեցնելու կասկածանքով։

Ծանոթագրություններ
------------------

1. ↑  ««Ազգային անվտանգություն» կուսակցությունը ավագանու ընտրություններում չի սատարի որևէ կուսակցության»։ *armenpress.am*
2. ↑  ««Ազգային Անվտանգություն Կուսակցության» հայտարարությունը»։ *www.aravot.am*
3. ↑  LLC Helix Consulting։ «Ինչո՞ւ գլխավոր դատախազությունը քրգործ չի հարուցում, եթե Նիկոլը մտել է Կառավարություն. Իսագուլյան»։ *www.panorama.am*
4. ↑  «G. Isagulyan's party will pray for Scotland»։ *a1plus.am*։ 2023 թ․ հունիսի 7
5. ↑  «Գառնիկ Իսագուլյան. «Նրանց, ում մենք համարում ենք «Սասնա ծռեր», շատ մեծ հանցագործներ են»»։ *www.aravot.am*
6. ↑  «Arminfo: 17 քաղաքական կուսակցություններ պահանջում են Նիկոլ Փաշինյանի և նրա թիմի հրաժարականը»։ *arminfo.info*
7. ↑  ռ/կ Ազատություն (2020 թ․ դեկտեմբերի 23)։ «Ձերբակալվել է «Ազգային անվտանգություն» կուսակցության նախագահ Գառնիկ Իսագուլյանը»։ *«Ազատ Եվրոպա/Ազատություն» ռադիոկայան*
8. ↑  «Բռնություն գործադրելու հրապարակային կոչեր հնչեցնելու կասկածանքով ձերբակալվել է «Ազգային անվտանգություն» կուսակցության նախագահ Գառնիկ Իսագուլյանը»։ 2020 թ․ դեկտեմբերի 23
**Անդրեյ Ռոբերտովիչ Անկուդինով**՝ (հոկտեմբերի 2, 1962(1962-10-02), Օմսկ, ԽՍՀՄ), խորհրդային և ռուսական կինոյի և թատրոնի դերասան։

Կենսագրություն
--------------

Նա սկսել է նկարահանվել 18 տարեկան հասակում, մարմնավորել է երիտասարդ տղաների։ 1982 թվականին ավարտել է Ա. Վ Լունաչարսկոյի անվան Պետական թատերական համալասարանը։ Նրան նշանակել են Մոսկովյան Սատիրի ակադեմիական թատրոնում, բայց սկսնակ դերասանը նախընտրեց գնալ Լենիգրադ։ Ինչպես նա է խոստովանել. «ռոմանտիկ պոռթքման ժամանակ գնաց աղջկա հետևից», որտեղ զբաղվում էր Վ. Պ. Օստալսկովի արհեստանոցում։ ՍանԿ-Պետերբուրգի Ն. Պ. Ակիմովի անվան երիտասարդական թատրոնի դերասան էր։

Նրա լավագույն դերերը համարվում են «Մեր կոչումը», «Լուսավոր անձնավորություն» ,«Ինքնաթիռը թռչում է Ռուսաստան» «Կուրորտային սիրավեպ, Աֆրոդիտայի ձախ կուրծքը» ֆիլմերում մարմնավորած կերպարները։

Դերասանական կարիերային հետ մեկտեղ Անդրեյ Անկուդինովը հեռուստատեսությունում աշխատել է հաղորդավար։ 1994 թվականին նա վարել է «Լավից լավ» հաղորդումը ՆՏՎ ալիքով, 1996-1997 թվականներին «12 пополудни» հաղորդում Ռոսիա 1 ալիքով, իսկ 1996-1997 «Час совы» СТС ալիքով։

Ֆիլմագրություն
--------------

**Դերասանական աշխատանքներ**

* 1980 — Թռիչք կոսմոնավտի հետ-Վեդյորկին
* 1981 — Մեր հանձնարարությունը-Վենկա Սուլկի
* 1982 — Գտնել և վնասազերծել
* 2002 — Հետաքրքիր տղամարդիկ
* 2002 — Ատլանտիդա
* 2005 — Դարաշրջանի աստղը
* 2005 — ՊԱԿ-ն սմոկինգով
* 2006 — Երջանկության ռելսերը
* 2007 — Պարզապես բախտը բերել է
* 2007 — Ловушка
* 2011 — Վորոնիները
* 2012 — ՈւԳՐՈ-4
* 2015 — Օրլովան և Ալեքսանդրովը

Ծանոթագրություններ
------------------

1. ↑  «Андрей Анкудинов»։ *Кино-Театр.РУ*։ Վերցված է 2020 թ․ հուլիսի 21

Արտաքին հղումներ
----------------

* Անդրեյ Անկուդինովի պաշտոնական կայք Archived 2017-07-28 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |
|  |
| Չափորոշչային վերահսկողություն | LCCN: no2017079438 · VIAF: 3723149919435806650007 · WorldCat VIAF: 3723149919435806650007 |

 |
**Օպերայի և բալետի պետական թատրոն «Աստանա-օպերա»**, գտնվում է Աստանայում, այն հիմնված է Ղազախստանի նախագահ Նուրսուլթան Նազարբաևի նախաձեռնությամբ։ Թատրոնի շենքը, որը կառուցվել է 2013 թվականին, համարվում է ազգային ճարտարապետական արժեք։

Շենք
----

Շենքը կառուցվել է մոտ 3 տարի։ Շինարարությունը իրականացվել է 2010-2013 թվականներին և անհրաժեշտ է եղել 320 միլիոն դոլար։ Թատրոնի արտաքին տեսքի և ինտերիերի համար Ճարտարապետների, շինարարների և 33 երկրների մասնագետների խումբ է աշխատել։ Երկրի նախագահ Նուրսուլթան Նազարբաևի առաջարկով Թատրոնի գլխավոր նախասրահի բարձրությունը ավելացվել է։

Թատերախմբեր
-----------

Թատերախումբը ձևավորվել է մրցութային ընտրության ճանապարհով։ 2013 թվականի հունիսի 21-ին ցուցադրվել է առաջին ներկայացումը։ Կատարել են Մուկան Տուլեբաևի «Բիրժան և Սարա» օպերան։

Ի սկզբանե թատրոնը գործել է որպես բաժնետիրական ընկերություն։

Ղեկավարություն
--------------

2014 թվականի վերջին Նուրսուլթան Նազարբաևը փոխել է թատրոնի ղեկավարին, Մուխամեջանովի փոխարեն տնօրենի պաշտոնը ստանձնել է Ալպիևը։ 2016 թվականի սեպտամբերի 28-ի Ղազախստանի նախագահի հրամանագրով «Աստանա-օպերա»-ի տնօրեն է նշանակվել Գալիմ Ալգիևիչը։

* Տնօրեն — Գալիմ Ախմեդյարով
* Բալետի գեղարվեստական ղեկավար- Ալտինա Ասիլմուրատովա
* Գլխավոր դիրիժոր — Ալան Բուրիբաև
* Գլխավոր խմբավար — Երժան Դաուտով

Ծանոթագրություններ
------------------

1. ↑  Театр оперы и балета «Астана Опера»
2. ↑  «Назначен новый директор театра "Астана Опера" - новости Казахстана | Tengrinews»։ Tengrinews.kz։ Վերցված է 2017-01-05

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |

 |
**«Բաժանում»** (նորվ.՝ Aske), նորվեգացի նկարիչ, էքսպրեսիոնիզմի ու սիմվոլիզմի կարկառուն ներկայացուցիչ Էդվարդ Մունկի նկարներից։ Հեղինակը կտավը վրձնել է 1896 թվականին։ Յուղաներկով կտավի չափերն են՝ 96 × 127 սմ։ «Բաժանում» ստեղծագործությունն այսօր պահպանվում և ցուցադրվում է Մունկի թանգարանում (Օսլո, Նորվեգիա)։

Կտավը դասվում է Կյանքի ֆրիզ շարքին, որի կազմի մեջ մտցվել է 1903 թվականի ցուցահանդեսի ժամանակ։

Նկարագիր
--------

«Բաժանում» ստեղծագործությունում նկարի հեղինակը՝ Էդվարդ Մունկը պատկերել է կնոջ և տղամարդու։ Լքված տղամարդու հագին սև հանդերձանք է. նա տառապում է։ Հիշողությունները չեն թողնում տղամարդուն թոթափել անցյալը։ Տղամարդու դեմքը Մունկը նկարել է դալուկ ու գունատ։ Աջ ձեռքով բռնել է կրծավանդակի այն հատվածը, որտեղ սիրտն է գտնվում։

Կինը լուսավոր հանդերձանքով է պատկերված։ Նրա ուրվագիծը տարրալուծվում է ֆոնին պատկերված բնանկարի հետ։ Կնոջ կերպարը աչքի է ընկնում նպատակասլացությամբ ու հանդարտությամբ։ Նրա նուրբ և ցվերջ չավարտված կերպարը խորհրդանշում է լուսավոր անցյալը։ Իսկ տղամարդու մուգ կերպարը, որի դիմագծերը նկարված են ամբողջությամբ ու մանրամասնությամբ, պատկանում է մռայլ ներկային։

«Բաժանում» կտավը ժլատ է գույներից, սակայն գերակշռում է օրգանական գունային հաջորդափունջը։ Այդպիսի երանգավորումը դիտողին փոխանցում է լարվածության մթնոլորտ և դեպրեսիվություն։

Տես նաև
-------

* Կյանքի ֆրիզ
* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1886-1892)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)
* Էդվարդ Մունկի նկարների ցանկ (1928-1944)

Ծանոթագրություններ
------------------

1. ↑  Prideaux, Sue. *Edvard Munch: Behind the Scream*. — Yale University Press, 2012. — стр. 225
2. ↑  «Страх смерти и жажда жизни: 5 картин Эдварда Мунка»։ ՌԻԱ Նովոստի։ Վերցված է 2015 թ․ փետրվարի 1

Գրականություն
-------------

* Matthias Arnold: *Edvard Munch*. Rowohlt, Reinbek 1986. ISBN 3-499-50351-4, S. 42–53.
* Ulrich Bischoff: *Edvard Munch*. Taschen, Köln 1988, ISBN 3-8228-0240-9, S. 31–63.

Արտաքին հղումներ
----------------

* Эдвард Мунк «Расставание» на сайте «Музей мира»
* Separation, 1896 by Edvard Munch (անգլ.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Բաժանում (նկար, Մունկ)** կատեգորիայում։ |
**Օսլոյի համալսարանի գրադարան** (նորվ.՝ Universitetsbiblioteket i Oslo, UBO), Օսլոյի համալսարանի գլխավոր գիտական գրադարանն է։

Պատմություն
-----------

Օսլոյի համալսարանի նախկին շենքը, այժմ՝ Նորվեգիայի ազգային գրադարան
Ինչպես Օսլոյի համալսարանը, Օսլոյի համալսարանի գրադարանը նույնպես հիմնադրվել է 1811 թվականին։ Առաջին տնօրենն է եղել Գեորգ Սվերդրուպը։ Ի սկզբանե եղել է Նորվեգիայի ազգային գրադարան և գտնվել է Օսլոյի համալսարանի հին կամպուսում։

1913 թվականին Henrik Ibsens gate մասնաշենքում ավարտվել է ներկայիս գրադարանի շենքի կառուցումը։ 1876-1922 թվականներին գրադարանի տնօրեն է եղել Աքսել Դրոսլումը։

1989 թվականին հիմնադրվել է Նորվեգիայի ազգային գրադարանը, և համալսարանական գրադարանից վերցրել է իր պարտավորությունները՝ վերջինիս թողնելով զբաղվելու համալսարանական հարցերով։ Նույն տարում համալսարանի գրադարանը Henrik Ibsens gate մասնաշենքից տեղափոխվել է նորակառույց Օսլոյի համալսարանի Բլինդերնի կամպուսում գտնվող Գեորգ Սվերդրուպի տուն շենք։

Ծանոթագրություններ
------------------

1. ↑  Բաց մատչելիության ամսագրերի տեղեկատու — 2003.
2. ↑  Takle Marianne 1964- (2009 թ․ հունվարի 1)։ *Det nasjonale i Nasjonalbiblioteket*։ Oslo: Novus forl.։ ISBN 9788270995455
3. ↑  «Fakta om Universitetsbiblioteket i Oslo - Universitetsbiblioteket»։ *www.ub.uio.no*։ Վերցված է 2016 թ․ նոյեմբերի 14

Արտաքին հղումներ
----------------

* Պաշտոնական կայք

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Օսլոյի համալսարանի գրադարան** կատեգորիայում։ |
**Torre Espacio** (իսպ.՝ Torre Espacio), երկնաքեր Իսպանիայի Մադրիդ քաղաքում։ Բարձրությունը 230 մետր է։ Ունի 57 հարկ։

Շինարարություն
--------------

2006 թվականի սեպտեմբերի 4-ի գիշերը շինարարության ընթացքում աշտարակի 43-րդ հարկում տեղի է ունեցել հրդեհ։ Կառույցը ոչ մի լուրջ վնաս չէր կրել, այն միայն ազդել է որոշ շինարարական նյութերի վրա։ 2006 թվականի նոյեմբերին երկնաքերի բարձրությունը գերազանցել է *Gran Hotel Bali*ի բարձրությանը՝ դառնալով Իսպանիայի ամենաբարձր շինությունը։ Երկնաքերի կառուցումն ավարտվել է է 2007 թվականի մարտի 19-ին։ Այդ գիշերը Մադրիդի քաղաքապետ Ալբերտո Ռուիս Գալլարդոնը ներկա եղավ միջոցառման հիշատակման արարողությանը։ 230 մետր բարձրությամբ երկնաքերը դարձավ Իսպանիայի ամենաբարձր շինությունը՝ գերազանցելով *Torrespaña* հեռահաղորդակցության աշտարակին։ Տորրե դե Կրիստալ մոտակա երկնաքերը բարձրությամբ գերազանցում է Torre Espacio աշտարակին։

Շենքի նախագիծը ցուցադրվել է *Discovery Channel*ի *Big Build* սերիայում` երկնաքերի յուրահատուկ ձևի և արտաքինի շնորհիվ։
Այն մշակվել է ամերիկացի ճարտարապետ և *Pei Cobb Freed* ընկերության գործընկեր Հենրի Ն. Քոբբի կողմից և կառուցվել է *OHL-*ի կողմից։ 2009 թվականին այն դարձավ Մադրիդում Մեծ Բրիտանիայի դեսպանատան նոր շենքը։ 2010 թվականին Կանադայի դեսպանությունը նույնպես տեղափոխվեց *Torre Espacio*։ Ավստրալիայի դեսպանատունը նույնպես գտնվում է այս շենքում։

Պատկերասրահ
-----------

* 
* 
*

Ծանոթագրություններ
------------------

1. ↑  Torre Espacio Fire
2. ↑  Terra Archived 2012-05-30 at Archive.is, May 16, 2007.
3. ↑  Pei Cobb Freed & Partners website
4. ↑  «OHL will earn 6.54 million to build Torre Espacio»։ Expansion.com։ մարտի 27, 2004։ Վերցված է հունվարի 20, 2015
5. ↑  Official website for the British Embassy in Spain
6. ↑  «The Embassy of Canada inaugurates its new chancery in Torre Espacio»։ Government of Canada։ Վերցված է հուլիսի 14, 2016
7. ↑  «Australian Embassy in Madrid»։ *spain.embassy.gov.au*։ Վերցված է 2017-01-28

Արտաքին հղումներ
----------------

* Se retira la última dotación de bomberos tras quedar extinguido el fuego en la madrileña Torre Espacio
* Torre Espacio's official website Archived 2008-05-18 at the Wayback Machine.
* Emporis.com
* Sitio web oficial Archived 2012-06-05 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Torre Espacio** կատեգորիայում։ |
**Ավետիս Մարգարի Թումայան** (Աւետիս Մարգարի Թումայեան, 1920, Կիլիկիա - օգոստոսի 15, 1989(1989-08-15), Բեյրութ, Լիբանան), հայ գծանկարիչ, գրող։

Կենսագրություն
--------------

«Նժդեհ. Կեանքն ու գործունէութիւնը», առաջին հրատարակություն
Ծնվել է Կիլիկիայի Չորք Մարզպան (Դյորդ-յոլ) քաղաքում՝ սասունցիների ընտանիքում։ 1922 թվականին ընտանիքը տեղափոխվել է Սիրիայի Հալեպ քաղաք, որտեղ Ավոն հետագայում հնգամյա կրթություն է ստացել Հայկական վարժարանում։ 16 տարեկանում արվեստանոց է բացել Հալեպի Սալիբե թաղամասում, որտեղ ձեռքով նկարում էր խանութների անուններ, լոգոներ, գովազդային պլակատներ, կինոցուցադրումների ազդագրեր։ Որոշ ժամանակ անց Ավոն իր աշխատանոցը տեղափոխել է Հալեպի մեկ այլ վայր։ Նկարչությունից բացի զբաղվել է պատմության ուսումնասիրմամբ, նրա հեղափոխական թեմաներով նյութերը տպագրվել են Հալեպի, այնուհետև՝ Բեյրութի հայկական թերթերում։ 1949 թվականից լույս ընծայել է «Հեղափոխական ալբոմ» շարքը, որը նվիրված է եղել հայ ազատագրական պայքարի երևելի դեմքերին։ Նա մեկնել է Իրաք և Իրան, որտեղից վերադարձել է նոր նյութերով, որոնց մի մասն առաջին անգամ հրատարակվել է իր շարքում։ Իր հետ բերել է նաև լուսանկարներ, որոնք հետագայում լույս են տեսել գրքերի վերածված ալբոմներում։

1962 թվականին Ավոն տեղափոխվել է Բեյրութ և հաստատվել հայաբնակ Բուրջ Համուդ թաղամասում, որտեղ շարունակել է զբաղվել նույն գործով։ Աշխատել է ՀՅԴ Լիբանանի պաշտոնաթերթ «Ազդակ» օրաթերթում։ 1965 թվականից սկսած նա երեք անգամ այցելել է ԱՄՆ՝ նոր նյութեր հայթայթելու և պատմական փաստեր հավաքելու նպատակով։ ԱՄՆ-ում հանդիպել է քաղաքական, կուսակցական և հասարակական գործիչների հետ։ 1975 թ.՝ Լիբանանի քաղաքացիական պատերազմի առաջին տարում դադարեցրել է «Հեղափոխական ալբոմի» հրատարակությունը, որի բոլոր շարքերը հետագայում առանձին գրքերով լույս են տեսել և շատ արագ տարածվել հայկական սփյուռքում ու Հայաստանում։

Հայաստանի առաջին հանրապետության հիմնադրման 50-ամյակին՝ 1968 թվականի մայիսի 28-ին Բեյրութի «Համազգային» տպարանում լույս է տեսել Գարեգին Նժդեհի մասին առաջին հիմնարար գիրքը՝ Ավոյի «Նժդեհ. կեանքն ու գործունեությունը», որը հիմք է հանդիսացել հետագա հետազոտությունների համար։ Վերատպվել է 1989 թ. Լոս Անջելեսում։

Ավետիս Թումայանը մահացել է 1989 թվականի օգոստոսի 15-ին Բեյրութում։

Ավո Թումայանի որդին ու թոռը՝ Մարգար և Ավետիս Թումայանները նրա արվեստանոցը վեր են ածել լուսանկարչական և տեսանկարահանման ստուդիայի։

Ծանոթագրություններ
------------------

1. ↑  Աւօ (1968)։ *Նժդեհ: Կեանքն ու գործունէութիւնը։ Նշխարներ։ Վկայութիւններ*։ Պէյրութ: Համազգային տպ (չաշխատող հղում)
2. ↑  «Նժդեհ Գարեգին — Hayazg»։ *am.hayazg.info*։ Վերցված է 2020-04-29
3. ↑  «Ազդակ» օրաթերթ, 1989 թ. 23 սեպտեմբեր, Արտաշես Տեր-Խաչատուրյանի հոդվածը՝ Ավոյի մահվան քառասունքի առթիվ

Արտաքին հղումներ
----------------

* Ավո Թումայանի կյանքի գործը

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 16956 |

 |